**OBČINA RENČE-VOGRSKO PREDLOG OBČINSKI SVET**

*NASLOV:*

**SOGLASJE K ORGANIZACIJI IN SISTEMIZACIJI DELOVNIH MEST V VRTCU PRI OSNOVNI ŠOLI LUCIJANA BRATKOVIČA BRATUŠA RENČE**

*PRAVNA PODLAGA:*

* Pravilnik o normativih za opravljanje dejavnosti predšolske vzgoje (Uradni list RS, št. 27/14, 47/17, 43/18, 54/21 in 82/23)
* 17. člen Zakona o vrtcih (Uradni list RS, št. 100/05 – uradno prečiščeno besedilo, 25/08, 98/09 – ZIUZGK, 36/10, 62/10 – ZUPJS, 94/10 – ZIU, 40/12 – ZUJF, 14/15 – ZUUJFO, 55/17 in 18/21)
* 18. člen Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18)

*PREDLAGATELJ:*

Tarik Žigon, župan

*PRIPRAVLJALEC:*

Župan, občinska uprava

*OBRAZLOŽITEV:*

Osnovna šola Lucijana Bratkoviča Bratuša Renče (v nadaljevanju: zavod) je na Občino Renče-Vogrsko dne 3. 6. 2024 vložila predlog sistemizacije delovnih mest in organizacije dela (oblikovanja skupin) v vrtcu za šolsko leto 2024/25. V vlogi je zavod zaprosil za izdajo soglasij k organizaciji in oblikovanju oddelkov vrtca in sistemizaciji delovnih mest v vrtcu v šolskem letu 2024/2025. Iz predloga zavoda izhaja, da zavod v šolskem letu 2024/2025 na podlagi izvedenega vpisa v marcu 2024 načrtuje izvajati program predšolske vzgoje v 8 oddelkih, in sicer načrtuje oblikovati 4 cele in 1 polovični oddelek v Vrtcu Renče ter 2 polna in 1 polovični oddelek v Vrtcu Bukovica. V celih oddelkih bi bili skladno s predpisi zaposleni po 1 vzgojitelj in po 1 pomočnik vzgojitelja, v polovičnih oddelkih pa po 1 vzgojitelj.

*RAZLOGI ZA SPREJETJE SKLEPA:*

24. člen Pravilnika o normativih za opravljanje dejavnosti predšolske vzgoje določa, da vrsto in število oddelkov ter število otrok v oddelku določi vrtec v soglasju z lokalno skupnostjo, ustanoviteljico vrtca. Oddelke se oblikuje za celotno šolsko leto.

*OCENA STANJA:*

**I. Organizacija dela - oblikovanje oddelkov vrtca**

Iz predloga zavoda izhaja, da je potrebno tudi v šolskem letu 2024/2025 oblikovati 8 oddelkov vrtca, tako kot v tekočem šolskem letu. Glede na starostno strukturo vpisanih otrok je potrebno oblikovati tri skupine prvega starostnega obdobja in pet skupin drugega starostnega obdobja, oz. pet skupin v Renčah in tri skupine v Bukovici, kot sledi iz Tabele 1. Z ozirom na manjše število in starostno strukturo vpisanih otrok se v prvem starostnem obdobju oblikujeta dve polovični skupini, ena v Renčah in ena v Bukovici. Skladno s predpisanimi normativi se v polovičnih oddelkih sistemizira samo 1 strokovnega delavca, in sicer po 1 vzgojitelja.

**TABELA 1:**

|  |  |  |
| --- | --- | --- |
| **Vrtec** | **Oddelek** | **Normativ** |
| **RENČE** …..... | 1 skupina drugega starostnega obdobja … (Heterogena skupina)1 skupina drugega starostnega obdobja… (Heterogena skupina)1 skupina drugega starostnega obdobja… (Heterogena skupina)1 skupina prvega starostnega obdobja… (Homogena skupina)1 skupina prvega starostnega obdobja … (Heterogena skupina, polovični oddelek)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | 14 - 19 otrok, vključenih 18 otrok14 - 19 otrok, vključenih 15 otrok14 – 19 otrok, vključenih 16 otrok9 -12 otrok, vključenih 12 otrok7 – 10 otrok, vključenih 6 otrok\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **BUKOVICA** . | 1 skupina drugega starostnega obdobja …(Heterogena skupina)1 skupina prvega in drugega starostnega obdobja (Kombinirana skupina)1 skupina prvega starostnega obdobja ……(Homogena skupina, polovični oddelek) | 14 - 19 otrok, vključenih 18 otrok10 - 17 otrok, vključenih 15 otrok 9 -12 otrok, vključenih 5 otrok  |

V vrtec v Renčah je bilo na dan 30. 5. 2024 v Vrtec pri OŠ Renče vpisanih 67 otrok (lani 71, predlani 73), v vrtec v Bukovici pa 38 otrok (lani 47, predlani 48), **skupaj 105 otrok** (lani 118, predlani 119).

**II. Sistemizacija delovnih mest**

Zavod predlaga Občini, da izda soglasje k sistematizaciji 21,733 (lani 24,31, predlani 25,498) skupno zaposlenih v Vrtcu, ki so vključeni v kalkulacijo cene za vrtec, in sicer:

* 14,543 strokovnih delavcev, ki v oddelkih izvajajo dejavnost predšolske vzgoje neposredno z otroki (8 vzgojiteljev in 6,543 pomočnikov vzgojiteljev),
* 7,190 ostalih delavcev, ki dejavnosti predšolske vzgoje ne opravljajo neposredno z otroki, (pomočnik ravnatelja za vrtec, svetovalni delavec, tehnično administrativni kader, skladno z normativi – v obsegu navedenih deležev).

V vrtcu sta trenutno zaposleni tudi dve delavki za določen čas kot spremljevalki otrok po odločbi Komisije in sklepih občine oz. javnega zavoda, ki nista upoštevani v kalkulaciji cene za vrtec, ter invalid – gospodinjec po sklepu občine, ki ravno tako ni vključena v kalkulacijo cene za vrtec.

*CILJI IN NAČELA:*

Vrtec mora skladno s predpisi pridobiti soglasje občine ustanoviteljice k sistemizaciji in organizaciji dela v vrtcu.

*FINANČNE IN DRUGE POSLEDICE:*

Finančne in druge posledice so glede na število skupin in obseg zaposlenih podobne kot v tekočem šolskem letu; število oddelkov je isto kot lani, s tem, da sta dva oddelka prvega starostnega polovična, obseg delovnih mest pa je zaradi dveh polovičnih oddelkov posledično nižji kot lani. Zaradi precejšnjega dviga plač v javnem sektorju pa se predvideva, da se bodo stroški plač v kalkulaciji cene za vrtec sicer zvišali, čeprav je obseg zaposlenih manjši.

Pripravila:

Vladka Gal Janeš

Višja svetovalka I za družbene dejavnosti

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Predlog sklepa:

Na podlagi 17. člena Zakona o vrtcih (Uradni list RS, št. 100/05 – uradno prečiščeno besedilo, 25/08, 98/09 – ZIUZGK, 36/10, 62/10 – ZUPJS, 94/10 – ZIU, 40/12 – ZUJF, 14/15 – ZUUJFO, 55/17 in 18/21), 24. in 25. člena Pravilnika o normativih za opravljanje dejavnosti predšolske vzgoje (Uradni list RS, št. 27/14, 47/17, 43/18, 54/21 in 82/23), ter 18. člena Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18) je Občinski svet Občine Renče-Vogrsko na \_\_\_. redni seji, dne \_\_\_\_\_\_ sprejel

**S K L E P**

1.

Občinski svet Občine Renče-Vogrsko daje soglasje k predlogu Osnovne šole Lucijana Bratkoviča Bratuša Renče, Trg 31, 5292 Renče, da v šolskem letu 2024/2025 oblikuje 8 oddelkov vrtca, in sicer:

* 5 oddelkov (4 cele in 1 polovični oddelek prvega starostnega obdobja) v Vrtcu Renče, Trg 31, 5292 Renče, in
* 3 oddelke (2 cela in 1 polovični oddelek prvega starostnega obdobja) v Vrtcu Bukovica, Bukovica 44, 5293 Volčja Draga.

2.

Občinski svet Občine Renče-Vogrsko daje soglasje k sistemizaciji 21,733 delovnih mest v vrtcu v šolskem letu 2024/2025, in sicer:

* 14,543 strokovnih delavcev (vzgojiteljev in pomočnikov vzgojiteljev, ki v oddelkih izvajajo

 dejavnost predšolske vzgoje neposredno z otroki), in

* 7,190 ostalih delavcev.

3.

Občina Renče-Vogrsko bo zaposlitev v deležu 0,3 vzdrževalca učne tehnologije (računalnikarja) sofinancirala do največ 38. plačnega razreda.

4.

Sklep začne veljati naslednji dan po objavi v Uradnem glasilu Občine Renče-Vogrsko..

Številka:

Bukovica,

Župan

 Občine Renče-Vogrsko

 Tarik Žigon